**Dotdash Meredith** (aiemmin The Mining Company, About.com ja Dotdash) on yhdysvaltalainen mediayhtiö, joka julkaisee useita lehtiä ja verkkosivustoja. Yhtiö muodostui liikemies Barry Dillerin IAC:n (InterActiveCorp) About.comin, myöhemmin Dotdash ja Meredith Corporationilta ostettujen lehtien ja verkkosivustojen yhdistyessä.

Yhtiön perustana oli About.com-verkkosivusto, jonka perusti Scott Kurnit helmikuussa 1997 nimellä Mining Company (miningco.com). Verkkosivuston nimeksi tuli 1999 About.com.
Vuoden 2000 tienoilla About.com oli Internetin 7. suosituin sivusto 21 miljoonalla käyttäjällä kuukaudessa.
Syksyllä 2000 Primedia (joka oli julkaisi mm. Seventeen, Modern Bride, Automobile, American Baby ja New York -lehtiä) osti sivuston 690 miljoonalla osakevaihdolla.

Vuonna 2005 New York Times Company (Times Co.) osti About.comin 410 miljoonalla dollarilla. Googlen helmikuun 2011 ns. "Panda Update" -päivitys, jonka tavoite oli karsia hakukoneoptimointia ja roskasisältöä iski pahasti verkkosivustoon. Vuonna 2012 Times myi sen IAC:lle (joka omisti Match.com, Tinderin ja Daily Beastin) 300 miljoonalla. Maaliskuussa 2014 se oli Internetin 16. vierailluin sivusto. IAC uudisti sivuston mobiililaitteille sopivaksi, muttei saanut aikaan kasvua käyttäjämäärissä.

Vuonna 2017 IAC lakkautti About.com-verkkosivuston ja avasi sen uudelleen nimellä Dotdash. Samalla yhtiö sai uuden nimen. Siinä missä About.com oli kaikenkattava sivusto, Dotdashilla oli eri aiheisiin keskittynyneitä sivustoja: Verywell (terveys), The Balance (rahankäyttö), Thoughtco (oppiminen), Lifewire (teknologian käyttö). Idea oli sama kuin About.comille, sivustoilla oli tarkkoja ohjeita ja selityksiä eri aiheista.

Muita IAC:n sivustoja olivat OkCupid ja Vimeo.
Dotdash laajentui ostamalla Investopedian 2018.
Tammikuussa 2019 Dotdash osti Byrdie (kauneus) ja MyDomaine (naisten lifestyle) -sivustot Clique Brandsilta.
Toukokuussa 2019 Dotdash osti Brides.comin (häät) Condé Nastilta.
Syksyllä 2019 Dotdash osti Liquor.com -sivuston (alkoholi).
Helmikuussa 2020 se osti TreeHugger ja Mother Nature Network -sivustot (ympäristö).
Syksyllä 2020 se osti Simply Recipes ja Serious Eats -sivustot (ruokareseptit) Fexy Medialta.

Syksyllä 2021 Dotdash osti Meredith Corporationin lehdet ja verkkosivustot ja yhtiön toiminnot 2,7 miljardilla. Meredithin julkaisuja olivat mm. People, Better Homes and Gardens, Allrecipes, Southern Living, InStyle ja Real Simple.
Helmikuussa 2022 kuusi entistä Meredithin lehteä lakkautettiin ja ne jatkavat vain digitaalisina brändeinä: Entertainment Weekly, InStyle, EatingWell, Health, Parents ja People en Español.

Painetut lehdet
---------------

Dotdash Meredithin suurimmat painetut lehdet levikkeineen vuoden 2021 lopussa:

| nimi | levikki |
| --- | --- |
| Better Homes And Gardens | 7 613 003 |
| People | 3 439 601 |
| Southern Living | 2 810 361 |
| Shape | 2 505 198 |
| Parents | 2 075 748 |
| Martha Stewart Living | 2 073 256 |
| Real Simple | 1 993 492 |
| Eating Well | 1 792 515 |
| In Style | 1 729 860 |
| Entertainment Weekly | 1 502 724 |
| Allrecipes | 1 490 630 |
| Health | 1 373 040 |
| Magnolia Journal | 1 211 734 |
| Travel+Leisure | 964 992 |
| Midwest Living | 954 884 |

Lähteet
-------

1. 1 2 3  Emily Dreyfuss: RIP About.com *Wired*. Viitattu 22.1.2024. (englanniksi)
2. 1 2  Primedia agrees to buy About.com in $690M deal - Oct. 30, 2000 *money.cnn.com*. Viitattu 22.1.2024.
3. ↑  About.com Will Rise Again, This Time With Sponsors - Businessweek *web.archive.org*.  24.10.2013.  Arkistoitu 24.10.2013. Viitattu 22.1.2024.
4. ↑  IAC is laying off a third of Investopedia staff (IAC) *markets.businessinsider.com*. Viitattu 22.1.2024. (englanniksi)
5. ↑
6. ↑  Kali Hays: Brides Ending in Print, but New Owner Sees Big Opportunity in Digital *WWD*.  15.5.2019. Viitattu 22.1.2024. (englanniksi)
7. ↑
8. ↑  **Määritä nimeke!** *bloomberg.com*.  en
9. ↑
10. ↑  IAC’s Dotdash to Acquire Meredith Corporation’s National Media Group *Meredith Corporation MediaRoom*. Viitattu 21.1.2024. (englanniksi)
11. ↑
12. ↑